dwar il-proposta għal deċiżjoni tal-Parlament Ewropew u tal-Kunsill

dwar il-mobilizzazzjoni tal-Fond ta' Solidarjetà tal-UE fl-applikazzjoni tal-punt 26 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

Kumitat għall-Baġits

ANNESS: DEĊIŻJONI TAL-PARLAMENT EWROPEW U TAL-KUNSILL………………………4

PROPOSTA GĦAL RIŻOLUZZJONI TAL-PARLAMENT EWROPEW

IL-PARLAMENT EWROPEW ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2008)0557 – C6-0318/2008 ),

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba

ĠU C 139, 14.6.2006, p.

– wara li kkunsidra d-Dikjarazzjoni Konġunta tal-Parlament Ewropew, tal-Kunsill u tal-Kummissjoni, adottata waqt il-laqgħa ta' konċiljazzjoni fis-17 ta' Lulju 2008, dwar il-Fond ta' Solidarjetà tal-UE,

– wara li kkunsidra r-rapport tal-Kumitat għall-Baġits u l-opinjoni tal-Kumitat għall-Iżvilupp Reġjonali (A6 0399/2008),

Japprova d-deċiżjoni annessa ma' din ir-riżoluzzjoni;

Jagħti istruzzjonijiet lill-President tiegħu biex jiffirma din id-deċiżjoni flimkien mal-President tal-Kunsill u biex jiżgura li tiġi ppubblikata fil-Ġurnal Uffiċjali tal-Unjoni Ewropea;

Jagħti istruzzjonijiet lill-President tiegħu sabiex jgħaddi din ir-riżoluzzjoni, flimkien mal-anness tagħha, lill-Kunsill u lill-Kummissjoni.

ta' xx Ottubru 2008

dwar il-mobilizzazzjoni tal-Fond ta' Solidarjetà tal-UE bi qbil mal-punt 26 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

IL-PARLAMENT EWROPEW U L-KUNSILL TAL-UNJONI EWROPEA,

wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-amministrazzjoni finanzjarja tajba

ĠU C 139, 14.6.2006, p.1. , u b'mod partikulari l-punt 26 tagħha,

wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea

ĠU C 311, 14.11.2002, p.3. ,

wara li kkunsidraw il-proposta mill-Kummissjoni,

(1) L-Unjoni Ewropea ħolqot il-Fond ta' Solidarjetà tal-Unjoni Ewropea (il-"Fond") sabiex turi solidarjetà mal-popolazzjonijiet ta' reġjuni milquta b'diżastri.

(2) Il-Ftehima Interistituzzjonali tas-17 ta' Mejju 2006 tippermetti l-mobilizzazzjoni tal-Fond sal-limitu massimu annwali ta' biljun Euro.

(3) Ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista' jiġi mmobilizzat.

(4) Franza ressqet applikazzjoni għall-mobilizzazzjoni tal-Fond, fir-rigward ta' diżastru kkawżat mill-uragan "Dean" f'Awwissu 2007.

IDDEĊIDEW KIF ĠEJ:

Għall-baġit ġenerali tal-Unjoni Ewropea għas-sena finanzjarja 2008, il-Fond ta' Solidarjetà tal-Unjoni Ewropea għandu jiġi mmobilizzat sabiex jipprovdi s-somma ta' EUR 12 780 000 f'approprjazzjonijiet għall-impenji u għall-ħlasijiet.

Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

Magħmula fi Brussell,

Għall-Parlament Ewropew Għall-Kunsill

Il-President Il-President

Il-Kummissjoni tipproponi li timmobilizza l-Fond ta' Solidarjetà Ewropew favur Franza fuq il-bażi tal-punt 26 tal-Ftehima Interistituzzjonali tas-17 ta' Mejju 2006.

Il-Ftehima Interistituzzjonali tippermetti l-mobilizzazzjoni tal-Fond sal-limitu massimu annwali ta' biljun Euro.

Matul l-2008 l-ammont globali ta' EUR 260 411 197 kienu mmobilizzati favur ir-Renju Unit (EUR 162 387 985), il-Greċja (EUR 89 769 009) u s-Slovenja ( EUR 8 254 203) rispettivament.

Il-Kummissjoni ppreżentat baġit ta' emenda (AB No 7/2008) sabiex iddaħħal fil-baġit għall-2008 approprjazzjoni ta' impenn u ta' ħlas speċifika kif previst fil-punt 26 tal-Ftehima Interistituzzjonali.

Franza applikat għall-għajnuna mill-Fond wara l-uragan "Dean" li affettwa l-Martinique u l-Guadeloupe f'Awwissu 2007.

Wara verifika li din l-applikazzjoni tikkonforma mal-kriterji ta' eliġibilità tar-regolament tal-Kunsill (KE) Nru 2012/2002, il-Kummissjoni qed tipproponi li timmobilizza l-Fond ta' Solidarjetà tal-UE għal ammont totali ta' EUR 12 780 000, li għandu jkun allokat skont l-intestatura 3b tal-Qafas Finanzjarju.

Ir-Rapporteur jilqa' b'sodisfazzjon il-fatt li l-Kummissjoni pproponiet il-mobilizzazzjoni tal-Fond ta' Solidarjetà tal-UE bħala l-unika materja fil-PDAB 7/20078, u jfakkar li fis-17 ta' Lulju 2008, waqt il-konċiljazzjoni bejn iż-żewġ fergħat tal-awtorità baġitarja, il-Parlament u l-Kunsill, f'dikjarazzjoni komuni, stqarrew li huma "(…) jilqgħu b'sodisfazzjon l-impenn tal-Kummissjoni li permezz tiegħu, minn issa 'l quddiem, kull abbozz preliminari ta' baġit ta' emenda meħtieġ mill-mobilizzazzjoni tal-Fond ta' Solidarjetà se jsir biss għal dak il-għan" .

Skont il-punt 26 tal-Ftehima Interistituzzjonali, għandha tinżamm laqgħa tat-trialogu qabel ma ż-żewġ fergħat tal-awtorità tal-baġit jagħtu l-kunsens għall-mobilizzazzjoni.

Minħabba l-urġenza tal-baġit ta' emenda 7/2008, li l-proposta għal deċiżjoni tagħmel parti minnu, iż-żewġ fergħat tal-awtorità baġitarja qablu dwar proċedura simplifikata.

Il-Kumitat għall-Iżvilupp Reġjonali esprima l-opinjoni pożittiva tiegħu f'ittra mehmuża ma' dan ir-rapport.

L-ammont ta' ħsara u ta' għajnuna proposta mill-Kummissjoni tista' jinġabar kif ġej:

Ħsarat diretti

Ammont ibbażat fuq 2.5%

Ammont ibbażat fuq 6%

Somma totali tal-għajnuna proposta

Franza/il-Guadeloupe u l-Martinique, uragan Dean

Ir-Rapporteur jirrakkomanda l-approvazzjoni tal-proposta għal deċiżjoni mill-Kummissjoni annessa ma' dan ir-rapport.

OPINJONI TAL-KUMITAT GĦALL-IŻVILUPP REĠJONALI

Kumitat għall-Baġit

Suġġett : Il-proposta tal-Kummissjoni Ewropea għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà tal-UE (COM(2008) 557 finali - 2008/2253(ACI) )

Għażiż Sur Böge,

Sabiex ikun evitat dewmien bla bżonn fl-approvazzjoni ta' din il-miżura li l-Kumitat għall-Baġits għandu ħsieb li jadotta malajr kemm jista' jkun, għandi pjaċir ninfurmak li l-Kumitat għall-Iżvilupp Reġjonali m'għandu l-ebda oġġezzjoni dwar il-mobilizzazzjoni tal-Fond ta' Solidarjetà sabiex tkun ipprovduta s-somma ta' EUR 12 780 000 lil Franza kif propost mill-Kummissjoni Ewropea u bi qbil mar-regoli mniżżla fil-Ftehima Interistituzzjonali tas-17 ta' Mejju 2006 u fir-Regolament Nru 2012/2002.

Dejjem tiegħek,

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


dwar il-proposta għal deċiżjoni tal-Kunsill dwar il-konklużjoni ta' Memorandum ta' Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f'dak li għandu x'jaqsam mal-verifiki/l-ispezzjonijiet tas-sigurtà u l-kwistjonijiet relatati

Kumitat għat-Trasport u t-Turiżmu

(Proċedura simplifikata - Artikolu 43(1) tar-Regoli ta' Proċedura

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew,

– wara li kkunsidra l-proposta għal deċiżjoni tal-Kunsill ( COM(2008)0335 ),

– wara li kkunsidra l-Artikoli 80(2) u 300(2), l-ewwel subparagrafu, l-ewwel sentenza, tat-Trattat KE,

– wara li kkunsidra l-Artikolu 300(3), l-ewwel subparagrafu, tat-Trattat KE, skont liema artikolu ġie kkonsultat mill-Kunsill ( C6-0320/2008 ),

– wara li kkunsidra l-Artikoli 51, 83(7) u 43(1) tar-Regoli ta' Proċedura tiegħu,

– wara li kkunsidra r-rapport tal-Kumitat għat-Trasport u t-Turiżmu ( A6-0374/2008 ),

Japprova l-konklużjoni tal-Memorandum ta' Kooperazzjoni;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni, kif ukoll lill-gvernijiet u lill-parlamenti tal-Istati Membri u lill-Organizzazzjoni Internazzjonali għall-Avjazzjoni Ċivili.

L-ICAO (l-Organizzazzjoni Internazzjonali għall-Avjazzjoni Ċivili) ilha mis-sena 2002 twettaq verifiki tas-sigurtà fl-Istati Kontraenti kollha tagħha, inklużi l-Istati Membri tal-KE, sabiex tissorvelja l-applikazzjoni tal-Anness 17 tal-Konvenzjoni ta' Chicago.

Abbażi tar-Regolament (KE) Nru 2320/2002, il-Kummissjoni ilha mill-2004 twettaq spezzjonijiet tas-sigurtà sabiex tissorvelja l-applikazzjoni min-naħa tal-Istati Membri ta' dan ir-Regolament.

L-Anness 17 u r-Regolament (KE) Nru 2320/2002 jinkludu standards simili, fil-biċċa l-kbira tagħhom.

Minħabba f'hekk, s'issa l-Istati Membri jkollhom iħabbtu wiċċhom ma' żewġ sistemi ta' sorveljanza tal-konformità li għandhom l-istess għan, u, ġeneralment, l-istess ambitu.

Kemm l-Istati Membri kif ukoll l-ICAO jistgħu jużaw ir-riżorsi limitati tagħhom aħjar li kieku l-verifiki tal-ICAO fil-Komunità jitnaqqsu b'mod sinifikanti.

Għal dak il-għan, fit-30 ta' Novembru 2007, il-Kunsill adotta r-rakkomandazzjoni tal-Kummissjoni "li tawtorizza lill-Kummissjoni tiftaħ negozjati dwar ftehima bejn il-Komunità Ewropea u l-Organizzazzjoni għall-Avjazzjoni Ċivili Internazzjonali (l-ICAO) dwar il-verifiki/l-ispezzjonijiet għas-sigurtà fl-avjazzjoni u l-kwistjonijiet relatati".

In-negozjati mal-ICAO saru fil-25 ta' Jannar 2008, u rriżultaw f'abbozz ta' Memorandum ta' Kooperazzjoni (MtK) bejn l-ICAO u l-Komunità Ewropea rigward il-verifiki/l-ispezzjonijiet tas-sigurtà u l-kwistjonijiet relatati.

F'konformità mal-għanijiet tal-politika Komunitarja dwar l-avjazzjoni ċivili, il-MtK se jsaħħaħ ir-relazzjoni bejn il-Komunità u l-ICAO u se jippermetti użu aħjar tar-riżorsi limitati tal-Istati Membri fil-qasam tas-sorveljanza tal-konformità.

L-abbozz tal-MtK għandu l-għan li jnaqqas b'mod sinifikanti l-verifiki individwali mwettqa mill-ICAO fl-Istati Membri.

Għal dak il-għan, l-ICAO se tevalwa s-sistema ta' spezzjoni tal-Kummissjoni Ewropea għas-sigurtà fl-avjazzjoni, pereżempju r-rapporti tal-ispezzjonijiet tal-awtoritajiet nazzjonali rilevanti flimkien mad-dejta mibgħuta mill-Istat Membru kkonċernat, il-metodoloġija tal-ispezzjoni u l-verifiki li jsiru bħala segwitu.

Sabiex tiżgura l-ġestjoni kif suppost tal-informazzjoni klassifikata tal-UE, l-ICAO hija marbuta li timxi b'konformità mad-Deċiżjoni tal-Kummissjoni 2001/844/KE, KEFA, Euratom, tad-29 ta' Novembru 2001 li temenda r-Regoli ta' Proċedura interna tagħha.

Il-Kummissjoni għandha s-setgħa li tivverifika fuq il-post liema miżuri ta' ħarsien implimentat l-ICAO.

Il-Memorandum innegozjat mill-Kummissjoni għandu jkun iffirmat u applikat b'mod proviżorju.

Id-Deċiżjoni tal-Kunsill proposta tagħti s-setgħa lill-President tal-Kunsill li jaħtar persuna bis-setgħa li tinnotifika lill-ICAO li l-proċeduri interni meħtieġa għad-dħul fis-seħħ tal-Memorandum tlestew.

Il-Parlament huwa intitolat li jagħti l-opinjoni tiegħu dwar dan il-Memorandum skont il-proċedura ta' konsultazzjoni, u skont ir-Regola 83 'Ftehimiet Internazzjonali', paragrafu 7, li jgħid hekk:

"Il-Parlament jagħti l-opinjoni jew il-kunsens tiegħu dwar il-konklużjoni, it-tiġdid jew l-emendar ta' ftehima internazzjonali jew ta' protokoll finanzjarju li jsir mill-Komunità Ewropea f'votazzjoni waħda b'maġġoranza tal-voti mitfugħa mingħajr l-ammissibilità ta' emendi għat-test tal-ftehima jew ta' protokoll."

Fuq il-bażi ta' dak li ntqal hawn fuq, ir-rapporteur tagħkom jissuġġerixxi li l-Kumitat TRAN jagħti opinjoni favorevoli dwar il-konklużjoni ta' dan il-Memorandum.

PROĊEDURA

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Proċedura simplifikata - data tad-deċiżjoni

Data tal-adozzjoni

Riżultat tal-votazzjoni finali


skond ir-Regola 108 tar-Regoli ta' Proċedura

f'isem il- Kumitat għal-Libertajiet Ċivili, il-Ġustizzja u l-Intern

lill-Kunsill

Suġġett: Ir-regolament tal-Kunsill li jemenda r-Regolament (KE) Nru 2201/2003 fir-rigward ta' ġuriżidizzjoni u l-introduzzjoni ta' regoli dwar liġi applikabbli fi kwistjonijiet matrimonjali

Is-sitwazzjoni ġuridika attwali fl-UE, fir-rigward tal-problemi li jsibu ma' wiċċhom ċittadini miżżewġa tal-UE li jixtiequ jiddivorzjaw, mhi xejn sodisfaċenti.

Din tirrigwarda l-aktar koppji "internazzjonali".

Din twassal għal sitwazzjonijiet fejn id-divorzju hu prattikament impossibbli minħabba li l-ebda qorti ma jkollha ġuriżdizzjoni jew minħabba li l-liġi li tagħti l-għażla lill-koppja ma tistax tkun applikata.

Għalhekk, ir-Regolament tal-Kunsill (KE) Nru 2201/2033 attwali, jeħtieġ b'mod urġenti li jinbidel.

Il-Proposta għal Regolament tal-Kunsill li jemenda dak ir-Regolament fir-rigward ta' ġuriżidizzjoni u dwar liġi applikabbli fi kwistjonijiet matrimonjali (COM(2006)0399) se ttejjeb sew is-sitwazzjoni.

In-nuqqas tal-Kunsill tal-Unjoni Ewropea li jilħaq ftehim dwar il-kwistjoni s'issa qed itawwal is-sitwazzjoni inaċċettabbli b'riperkussjonijiet negattivi serji għal ċittadini tal-UE.

Teżisti xi possibilità, fil-futur qrib, li jintlaħaq ftehim dwar il-Proposta tal-Kummissjoni (COM(2006)0399)?

Jekk dan mhux il-każ, x'inhuma r-raġunijiet prinċipali li dan il-ftehim ma jistax jintlaħaq?

Il-Kunsill għandu xi ħsieb li jagħti awtorizzazzjoni biex tkun stabbilita koperazzjoni msaħħa jekk dan jintalab mill-Kummissjoni (u wara konsultazzjoni mal-Parlament Ewropew) u f'dan il-każ x'se tkun l-iskeda ta' żmien?

Jekk il-proċedura ta' koperazzjoni msaħħa sseħħ, fl-opinjoni tal-Kunsill, x'se jkun l-impatt fuq il-koperazzjoni ġudizzjali fil-liġi ċivili?

ĠU L 338, 23.12.2003, p.


b'mozzjoni għal rakkomandazzjoni tal-Parlament Ewropew lill-Kunsill dwar il-konklużjoni tal-Ftehima bejn l-Unjoni Ewropea u l-Awstralja dwar l-ipproċessar u t-trasferiment ta' data mir-rekords tal-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-servizz doganali Awstraljan

MOZZJONI GĦAL RAKKOMANDAZZJONI TAL-PARLAMENT EWROPEW LILL-KUNSILL 3

dwar il-koklużjoni tal-Ftehima bejn l-Unjoni Ewropea u l-Awstralja dwar l-ipproċessar u t-trasferiment ta' data mir-rekords tal-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-servizz doganali Awstraljan

Il-Parlament Ewropew ,

wara li kkunsidra l-proposta għal riżoluzzjoni lill-Kunsill minn Sophia in't Veld f'isem il-Grupp ALDE dwar il-Ftehima bejn l-Unjoni Ewropea u l-Awstralja dwar l-ipproċessar u t-trasferiment ta' data mir-rekords tal-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-servizz doganali Awstraljan ( B6-0383/2008 ),

– wara li kkunsidra l-Artikoli 2, 6, 24, 29 u 38 tat-Trattat dwar l-Unjoni Ewropea (TUE) li huma l-bażi legali għal zona Ewropea ta' libertà, sigurtà u ġustizzja kif ukoll għal negozjati internazzjonali ma' pajjiżi terzi u organizzazzjonijiet fir-rigward tal-koperazzjoni ġudizzjarja u tal-pulizija fi kwistjonijiet kriminali;

– wara li kkunsidra d-Deċiżjoni tal-Kunsill 2008/651/CFSP/JHA tat-30 ta' Ġunju 2008 dwar l-iffirmar, f'isem l-Unjoni Ewropea, ta' Ftehima bejn l-Unjoni Ewropea u l-Awstralja dwar l-ipproċessar u t-trasferiment ta' data mir-rekords tal-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-Servizz Doganali Awstraljan

ĠU L 261, 6.8.2004, p.

24. , u wara li kkunsidra l-istess Ftehima,

– wara li kkunsidra l-fatt li skont l-Artikolu 25 tat-TUE, dik il-Ftehima qed attwalment torbot biss fuq bażi proviżorja lil dawk l-Istati Membri li ma joħorġux dikjarazzjonijiet li juru li kellhom jikkonformaw mal-proċedura kostituzzjonali tagħhom stess, kif għamlu l-Belġju, ir-Repubblika Ċeka, l-Irlanda, il-Latvja, Malta, l-Olanda, l-Ungerija, il-Polonja u l-Finlandja

Ftit mill-Istati Membri adottaw dikjarazzjonijiet speċifiċi ppubblikati fil-Minuti tal-Kunsill u li huma aċċessibbli fl-indirizz li ġej: http://register.consilium.europa.eu/pdf/en/08/st10/st10439.en08.pdf ,

– wara li kkunsidra l-fatt li l-bażi legali magħżula għad-Deċiżjoni tal-Kunsill t'hawn fuq li tikkonkludi l-Ftehima, b'mod speċjali l-Artikoli 38 u 24 tat-TUE (tal-aħħar jirreferi għar-relazzjonijiet esterni), teħtieġ li l-Presidenza tikkonsulta lill-Parlament dwar l-aspetti ewlenin u l-għażliet bażiċi tal-politika barranija u tas-sigurtà komuni,

– wara li kkunsidra r-riżoluzzjonijiet u r-rakkomandazzjonijiet preċedenti tiegħu dwar il-kwistjoni tal-PNR

Riżoluzzjoni tat-13 ta' Marzu 2003 dwar it-trasferiment ta' data personali mil-linji tal-ajru fil-każ ta' titjiriet transatlantiċi (ĠU C 61 E, 10.3.2004, p.381), Riżoluzzjoni tad-9 ta' Ottubru 2003, dwar it-trasferiment ta' dejta personali mil-linji tal-ajru fil-każ ta' titjiriet transatlantiċi: is-sitwazzjoni tan-negozjati mal-Istati Uniti (ĠU C 81 E, 31.3.2004, p.

105), tal-31 ta' Marzu 2004 dwar l-abbozz tad-deċiżjoni tal-Kummissjoni dwar il-livell adegwat ta' protezzjoni provdut mid-dejta personali misjuba fir-Rekords tal-Ismijiet tal-Passiġġieri (PNRs) trasferiti lejn il-"Bureau of Customs and Border Protection" tal-Istati Uniti (ĠU C 103 E, 29.4.2004, p.

665), tas-7 ta' Settembru 2006 dwar in-negozjati għal ftehima mal-Istati Uniti dwar l-użu tad-data tar-rekords tal-ismijiet tal-passiġġieri (PNR) għall-prevenzjoni u l-ġlieda kontra t-terroriżmu u l-kriminalità transnazzjonali, inkluż l-kriminalità organizzata (ĠU C 305 E, 14.12.2006, p.

250) u r-riżoluzzjoni leġiżlattiva tas-7 ta' Lulju 2005 dwar il-ftehima bejn il-Komunità Ewropea u l-gvern Kanadiż dwar l-ipproċessar tad-dejta tal-passiġġieri tal-ajru (API/PNR) (ĠU C 157 E, 6.7.2006, p.

– wara li kkunsidra l-Artikolu 8(2) tal-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali (ECHR) u l-Artikolu 3(2) u l-Artikolu 6(1) tad-Direttiva 2004/82/KE tal-Kunsill tad-29 ta' April 2004 dwar l-obbligu tat-trasportaturi li jikkomunikaw l-informazzjoni dwar il-passiġġieri

ĠU L 261, 6.8.2004, p.

– wara li kkunsidra l-prinċipji bażiċi tal-kooperazzjoni leali bejn l-istituzzjonijiet, li jimplikaw li l-Parlament se jkun infurmat u kkonsultat bis-sħiħ, u wara li kkunsidra l-fatt li l-Parlament lanqas biss kien infurmat dwar in-negozjati pendenti mill-Kummissjoni u/jew il-Kunsill, b'kuntrarju għal dak li ġara fil-każ ta' Ftehimiet oħra relatati mal-PNR u wkoll matul l-ewwel stadju ta' negozjati mal-Awstralja fl-2003/2004

Il-Kumitat LIBE ħa nota wkoll ta' dawn in-negozjati fuq il-bażi tal-Artikolu 29 tal-opinjoni tal-Grupp ta' Ħidma għall-Protezzjoni tad-Data dwar dan is-suġġett.

– b'kunsiderazzjoni li minkejja n-nuqqas ta' rieda tal-istituzzjonijiet l-oħra, il-Parlament għandu jieħu pożizzjoni dwar kwistjoni li taffettwa d-drittijiet fundamentali taċ-ċittadini u li hija wkoll attwalment diskussa bħala suġġett possibbli għal-leġiżlazzjoni tal-UE,

– wara li kkunsidra l-Artikolu 114(3), u l-Artikoli 83(5), u (94) tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6-0403/2008 ),

Jindirizza r-rakkomandazzjonijiet li ġejjin lill-Kunsill:

Dwar aspetti proċedurali

(a) iqis li l-proċedura segwita għall-konklużjoni tal-Ftehima hi nieqsa mill-leġittimità demokratika, għaliex fl-ebda stadju ma kien hemm skrutinju demokratiku sodisfaċenti jew approvazzjoni Parlamentari; jinnota li l-Kunsill b'mod regolari jagħżel din il-proċedura għall-konklużjoni ta' ftehimiet internazzjonali li jaffettwaw id-drittijiet fundamentali taċ-ċittadini tal-Unjoni Ewropea;

(b) jinnota li minkejja t-talbiet ripetuti tiegħu, il-Parlament fl-ebda stadju ma kien infurmat jew ikkonsultat dwar l-adozzjoni tal-mandat, l-andament tan-negozjati jew il-konklużjonijiet tal-Ftehima; u minħabba f'hekk, iqis li l-proċedura segwita mill-Kunsill ma tikkonformax mal-Artikolu 24 tat-TUE u lanqas mal-prinċipji tal-koperazzjoni leali;

(c) jinnota li l-approvazzjoni parlamentari fil-livell nazzjonali hija meħtieġa f'biss għaxra mis-27 Stat Membru tal-UE, mingħajr ma jkun hemm ebda possibilità li jiġu proposti xi modifiki; iqis din il-proċedura bħala waħda totalment mhux adegwata; u jinnota li modifiki futuri tat-termini tal-Ftehima se jsiru mingħajr l-approvazzjoni parlamentari fil-livell nazzjonali;

(d) jibqa' fid-dubju dwar il-bażi legali magħżula mill-Kunsill għal ftehima internazzjonali li tikkonċentra biss fuq il-bżonnijiet interni ta' sigurtà ta' pajjiż terz u li m'għandha l-ebda valur miżjud fir-rigward tas-sigurtà tal-UE, tal-Istati Membri tagħha jew taċ-ċittadini tal-UE; għalhekk iżomm id-dritt tiegħu li jidher quddiem il-Qorti tal-Ġustizzja tal-Komunitajiet Ewropej fil-każ li parti terza turi dubji dwar il-leġittimità tal-Ftehima;

(e) jitlob lill-Kunsill u lill-Kummissjoni biex jinvolvu lill-Parlament u lill-parlamenti nazzjonali b'mod sħiħ fl-adozzjoni ta' mandat għal negozjati u fil-konklużjoni ta' kwalunkwe ftehim futur dwar it-trasferiment ta' data personali, b'mod partikolari d-diskussjonijiet attwali mal-Korea t'Isfel dwar it-trasferiment tad-data PNR;

Dwar l-ambitu u l-iskop

(f) jinnota li fit-test kollu tissemma lista sħiħa ta' raġunijiet, u termini differenti huma użati wieħed ħdejn l-ieħor:

- il-ġlieda kontra t-terroriżmu u delitti relatati kif ukoll delitti serji oħra, inkluż id-delitti organizzati li huma tranżnazzjonali fin-natura tagħhom (introduzzjoni),

- strettament għall-iskop tal-prevenzjoni u tal-ġlieda kontra t-terroriżmu u delitti relatati (Artikolu 5(1)(i)) u delitti serji oħra, inkluż id-delitti organizzati li huma tranżnazzjonali fin-natura tagħhom (Artikolu 5(1)(ii)),

- l-evażjoni fil-każ ta' mandat ta' arrest jew ta' detenzjoni fir-rigward tad-delitti msemmija hawn fuq (Artikolu 5(1)(iii)),

- biex jiġu protetti s-sigurtà pubblika u l-infurzar tal-liġi (introduzzjoni),

- dwana, immigrazzjoni u delitti (referenzi għall-Atti rispettivi fl-introduzzjoni),

- 'fuq bażi ta' każ b'każ' fejn hu meħtieġ għall-protezzjoni tal-interess vitali għas-suġġett tad-dejta jew persuni oħra, b'mod partikolari fir-rigward tar-riskju ta' mewt jew korriment serju lis-suġġett tad-dejta jew oħrajn (Artikolu 5(2)),

- riskju tas-saħħa pubblika sinifikanti (Artikolu 5(2)),

- sorveljanza u responsabilità tal-amministrazzjoni pubblika, inklużi r-rekwiżiti skont l-Att tal-Libertà tal-Informazzjoni, l-Att tal-Kummissjoni tad-Drittijiet tal-Bniedem u l-Opportunitajiet Ugwali, l-Att tal-Privatezza, l-Att tal-Awditur Ġenerali, jew l-Att tal-Ombudsman (Artikolu 5(3));

(g) għalhekk iqis li l-limitazzjoni tal-iskop hija totalment mhux adegwata, li tagħmilha impossibbli li jiġi stabbilit jekk il-miżuri humiex ġustifikati u proporzjonati; u li b'riżultat ta' dan, il-Ftehima ma jirnexxilhiex tissodisfa l-istandards tal-protezzjoni tad-dejta tal-UE u dawk internazzjonali, jew li tikkonforma mal-Artikolu 8 tal-ECHR, li jeħtieġ limitazzjoni preċiża tal-iskop; iqis li din tesponi lill-Ftehima li tkun ikkuntestata fuq bażi legali;

Dwar il-Protezzjoni tad-Dejta

(h) jilqa' b'sodisfazzjon il-fatt li l-Att dwar il-Privatezza Awstraljan għandu japplika bħala test sħiħ għaċ-ċittadini tal-UE, imma hu mħasseb dwar xi eċċezzjonijiet u eżenzjonijiet li jistgħu jħallu liċ-ċittadini tal-UE bi protezzjoni legali mhux kompleta; jemmen li l-Ftehima għandha tkun konformi għal kollox, mhux biss mal-liġijiet tal-protezzjoni tad-dejta Awstraljani, imma wkoll u b'mod primarju mal-liġijiet tal-UE; jinsisti li sempliċi konformità mal-Ftehima ma tistax tieħu post sejba formali tal-adegwatezza, u li mhuwiex biżżejjed li l-liġijiet, il-politiki u l-prinċipji tal-protezzjoni tad-dejta tal-Unjoni Ewropea u tal-Awstralja jaqsmu bejniethom bażi komuni;

(i) jilqa' b'sodisfazzjon id-deċiżjoni li d-dejta tkun svelata biss bil-kwantità meta tkun anonima;

(j) jinnota, fir-rigward tad-drittijiet tas-suġġetti u d-dejta li tikkonċernahom, li skont il-Ftehima l-Awstralja għandha tipprovdi sistema, aċċessibbli għall-individwi, tkun xi tkun in-nazzjonalità jew il-pajjiż ta' residenza, biex dawn l-individwi jeżerċitaw id-drittijiet tagħhom; sabiex ikunu infurmati l-passiġġieri, hi milqugħa b'sodisfazzjon id-dispożizzjoni tal-amministrazzjoni tad-Dwana li tinforma lill-pubbliku dwar l-ipproċessar tad-dejta PNR;

(k) jirrimarka li, bid-differenza tal-Ftehima bejn l-Unjoni Ewropea u l-Istati Uniti tal-Amerika dwar l-ipproċessar u t-trasferiment ta' dejta mir-rekord tal-ismijiet tal-passiġġieri (PNR) minn trasportaturi bl-ajru lid-Dipartiment tal-Homeland Security tal-Istati Uniti (2007 Ftehima PNR)

ĠU L 204, 4.8.2007, p.

18. , fil-każ li tinqala' tilwima bejn il-partijiet minħabba l-Ftehima Awstraljana, hemm dispożizzjoni għal mekkaniżmu biex jissolva l-kunflitt, u fejn ikun hemm ċans kbir li jkun hemm ksur tad-dispożizzjonijiet tal-Ftehima, l-awtoritajiet tal-UE għall-protezzjoni tad-dejta jistgħu jeżerċitaw is-setgħat eżistenti tagħhom biex jissospendu l-ħruġ ta' dejta sabiex jiġu protetti l-individwi fir-rigward tal-ipproċessar tad-dejta personali tagħhom;

(l) jilqa' b'sodisfazzjon il-parteċipazzjoni tal-awtoritajiet tal-protezzjoni tad-dejta għar-reviżjoni konġunta, imma jisgħobbih li għadha ma saret l-ebda skadenza fissa għal reviżjoni bħal din; jistieden lill-Kummissjoni u lill-Kunsill biex jitolbu għal reviżjoni qabel Ġunju 2010, u biex jippreżentaw is-sejbiet ta' dik ir-reviżjoni lill-Parlament;

(m) jilqa' b'sodisfazzjon, fir-rigward ta' trasferimenti sussegwenti, il-fatt li hemm possibilitajiet limitati għal dawn it-trasferimenti, b'mod partikolari ladarba trasferimenti sussegwenti jsiru biss fuq bażi ta' każ b'każ u d-Dwana żżomm reġistru tal-iżvelar kollu;

(n) jinnota li skont l-Artikolu 2(2), l-ebda dejta m'għandha tinżamm, imma li perjodu ta' żamma ta' ħames snin u nofs jissemma fl-Anness, punt 12; għalkemm iqsar milli tidher fil-ftehimiet mal-Istati Uniti, il-Parlament iqis li l-proporzjonalità ta' perjodu ta' żamma ta' ħames snin u nofs ma tistax tiġi stabbilita għax ir-raġunijiet li għalihom id-dejta tal-passiġġier qed tinżamm mhumiex speċifikati b'mod suffiċjenti;

(o) jirrimarka, fir-rigward ta' dejta sensittiva, li d-Dwana ddikjarat b'mod speċifiku li ma tridx u m'għandhiex bżonn dejta sensittiva, li jwassal għall-mistoqsija għaliex ġurisdizzjonijiet oħra bħal ma huma l-Kanada u l-Istati Uniti għandhom bżonnha, u jagħti assigurazzjoni ikbar li d-Dwana attwalment tiffiltra u tħassar dejta sensittiva li hija tista' tirċievi; madankollu, il-fatt li r-responsabilità tal-kontrollur tad-dejta biex jiffiltra dejta sensittiva maħruġa mill-UE tingħata lill-benefiċjarji tad-dejta, per eżempju d-Dwana, hija konsistenti mal-istandards tal-protezzjoni tad-dejta aċċettati, bħal ma huma dawk tal-Konvenzjoni 108 tat-28 ta' Jannar 1981 tal-Kunsill tal-Ewropa

Konvenzjoni tal-Kunsill tal-Ewropa tat-28 ta' Jannar 1981 dwar il-protezzjoni tal-individwi fir-rigward tal-ipproċessar awtomatiku tad-dejta personali u emendi sussegwenti tagħha. u tad-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni tal-individwi fir-rigward tal-ipproċessar tad-dejta personali u tal-moviment ħieles ta' din id-dejta

ĠU L 281, 23.11.1995, p.

(p) jinsisti li l-iskambju ta' noti diplomatiċi biex tkun emendata l-lista ta' dipartimenti u aġenziji li jista' jkollhom aċċess għad-data PNR, hu metodu inaċċettabbli;

(q) jikkundanna l-fatt li, waqt li jitqiesu l-kategoriji ta' dejta ttrasferita lid-Dwana, id-dejta mitluba hija tal-istess kategoriji ta' dejta bħal dik tal-Ftehima tal-Istati Uniti tal-2007 imsemmija hawn fuq (l-34 qasam ta' dejta kienu miġbura f'19-il kategorija ta' dejta, biex tingħata l-impressjoni li l-ammont ta' dejta trasferibbli kien naqas sew, li fil-fatt ma kienx il-każ); ġabra daqshekk wiesgħa ta' dejta mhix ġustifikata u għandha tkun meqjusa bħala sproporzjonata;

Jistieden lill-Istati Membri u lill-parlamenti nazzjonali li attwalment qegħdin jikkunsidraw din il-Ftehima u/jew dik mal-Istati Uniti (il-Belġju, ir-Repubblika Ċeka, l-Olanda, Spanja, l-Ungerija, il-Polonja) biex iqisu l-osservazzjonijiet/ir-rakkomandazzjonijiet imsemmija hawn fuq;

Ifakkar lill-Kunsill li, fl-eventwalità ta' dħul fis-seħħ tat-Trattat ta' Liżbona, il-ftehimiet kollha dwar il-PNR għandhom ikunu riveduti b'assoċjazzjoni mal-Parlament Ewropew fuq bażi ekwa;

Jagħti istruzzjonijiet lill-President tiegħu sabiex jgħaddi din ir-rakkomandazzjoni lill-Kunsill u, għal skopijiet ta' informazzjoni, lill-Kummissjoni kif ukoll lill-gvernijiet u lill-parlamenti tal-Istati Membri u lill-Gvern u l-Parlament Awstraljan.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Il-Briefing - Seduta Plenarja 20-23.10.08 (Strasburgu)

Baġit 2009 għall-impenji tal-Unjoni; żieda fil-fondi ta' Frontex u għar-riallokazzjoni tar-refuġjati

Il-Kumitat għall-Baġit jaqbel li l-maġġoranza tal-ammonti proposti mill-Kummissjoni għall-Baġit 2009 għandhom jiżdiedu għaliex it-tnaqqis mitlub mill-Kunsill jagħmilha impossibbli li l-UE tirrealizza l-impenji tagħha.

Il-Kumitat jipproponi li jiżdiedu l-fondi għall-Frontex b'total ta' 10 miljun ewro u li jiġu allokati fondi għal mekkaniżmu ta' solidarjetà li jiffaċilita r-riallokazzjoni volontarja tar-refuġjati mill-Istati Membri li jaffaċċjaw pressjoni qawwija mill-flussi tal-immigrazzjoni.

L-għoti tal-Premju LUX għaċ-ċinema 2008

L-għoti tal-premju tal-Parlament Ewropew għaċ-ċinema, l-hekk imsejjaħ Premju LUX, ser isir għat-tieni darba matul is-seduta plenarja li jmiss, nhar l-Erbgħa 22 ta' Ottubru.

Il-Premju ser jingħata lil film Ewropew li nħadem matul din l-aħħar sena u li juri l-universalita' tal-valuri Ewropej jew id-diversita' tal-kultura Ewropea.

Internet sikur għat-tfal

It-tfal u ż-żgħażagħ huma utenti esperti tal-Internet: dawk ta' bejn it-12 u l-15-il sena jqattgħu mill-inqas tliet siegħat kuljum quddiem il-kompjuter.

Iżda mhux dejjem ikunu konxji tar-riskji u ta' kif għandhom iġibu ruħhom, mhux biss meta jiltaqgħu ma' materjal pornografiku jew vjolenti iżda wkoll ma' individwi li jkollhom intenzjonijiet dannużi.

Għalhekk il-Kumitat għal-Libertajiet Ċivili qiegħed jitlob li t-tfal jiġu mħarsa aħjar minn dawn il-perikli.

Il-Kunsill Ewropew u l-kriżi finanzjarja: Nicolas Sarkozy fil-Parlament Ewropew

Il-President Franċiż Nicolas Sarkozy, li bħalissa għandu wkoll il-kariga ta' President tal-Kunsill tal-Unjoni Ewropea, huwa mistenni jindirizza lill-MPE matul is-seduta plenarja li jmiss biex jirrapporta lura wara s- summit tal-Kapijiet tal-Istat u tal-Gvern tal-UE tal-15 u s-16 ta' Ottubru.

Lejn direttiva ġdida dwar ix-xogħol temporanju

Il-Parlament għandu jikkunsidra rapport imħejji mill-Kumitat għall-Impjiegi u l-Affarijiet Soċjali li japprova l-pożizzjoni komuni tal-Kunsill fuq il-proposta għal direttiva dwar ix-xogħol temporanju.

Din il-pożizzjoni komuni tinkorpora l-biċċa l-kbira tal-emendi li kienu saru mill-Parlament fl-ewwel qari tal-proċedura leġislattiva, inklużi dawk fuq it-trattament ugwali bejn il-ħaddiema temporanji u l-ħaddiema regolari ta' impriża.

Għal sistema komuni ta' ħlasijiet fl-ajruporti tal-Unjoni Ewropea

Il-Parlament Ewropew huwa mistenni jikkunsidra rapport imħejji fi ħdan il-Kumitat għat-Trasport dwar il-proposta tal-Kummissjoni li tniedi prinċipji komuni għal ġbir ta' ħlasijiet mill-ajruporti fil-Komunita'.

Meta tidħol fis-seħħ, id-direttiva għandha tevita kwalunkwe abbuż ta' pożizzjoni dominanti fis-suq minn ajruporti individwali.

Il-Kumitat irid li r-regoli l-ġodda jkunu japplikaw għal ajruporti bi traffiku annwali ogħla minn 5 miljun moviment ta' passiġġieri.

Kriterji mandatorji favur l-ambjent għax-xiri ta' vetturi minn awtoritajiet pubbliċi

Il-Kumitat għall-Ambjent jaqbel mal-promozzjoni ta' trasport bit-triq li juża' l-enerġija b'mod effiċjenti u li ma jniġġisx.

Għalhekk, meta jkunu qegħdin jippjanaw li jixtru xi vetturi, l-awtoritajiet u l-entitajiet kontraenti kollha ser ikollhom l-obbligu li jikksundiraw kemm l-ispejjeż involuti, kif ukoll l-impatt ambjentali tagħhom.

L-għan huwa li jinħoloq livell ta' domanda sostanzjali biżżejjed biex iħeġġeġ lill-industrija tkompli tiżviluppa vetturi li ma jagħmlux ħsara lill-ambjent.

20081014BRI39372 Aġenda 20-23.10.08 (Strasburgu) EP Live Ara seduti li saru qabel

-//EP//TEXT IM-PRESS 20081014BRI39372 FULL-TEXT DOC XML V0//MT

Baġit

Baġit 2009 għall-impenji tal-Unjoni; żieda fil-fondi ta' Frontex u għar-riallokazzjoni tar-refuġjati

Il-ħidma fuq il-baġit tal-UE li jmiss qiegħda ssir fi żmien meta l-kriżi finanzjarja dinjija tobbliga lill-Komunità biex tnaqqas l-ispejjeż tagħha, waqt li riċentement tfaċċaw impenji ġodda, bħall-għoti ta' għajnuna tal-ikel lil pajjiżi li għadhom qegħdin jiżviluppaw u għajnuna għar-rikostruzzjoni tal-Ġeorġja.

Dan ifisser li l-qabża bejn t-tbassir tal-bżonnijiet finanzjarji (l-approprjazzjonijiet ta' impenn) u l-infiq ippjanat (l-approprjazzjonijiet ta' ħlas), qatt ma kienet daqshekk kbira.

Skont il-Kumitat għall-Baġit, din is-sitwazzjoni tindika nuqqas ta' fondi biex l-Unjoni tirrealizza l-impenji u l-prijoritajiet tagħha.

Għalhekk il-Kumitat iddeċieda li jnaqqas din id-differenza.

Madankollu, minħabba s-sitwazzjoni finanzjarja, il-MPE għażlu li ma jżidux il-ħlasijiet sa l-għola livell permess mill-perspettivi finanzjarji (il-pjan baġitarju multiannwali tal-UE), jiġifieri 0.97% tad-dħul gross nazzjonali ( Gross National Income - GNI) tal-Istati Membri flimkien.

Minflok, il-Kumitat jipproponi li l-livell tal-ħlasijiet ikun madwar 0.954% tal-GNI.

L-abbozz preliminari tal-baġit tal-Kummissjoni kien ippropona li l-livell tal-ħlasijiet ikun 0.899%, waqt li l-Kunsill talab 0.885%.

Prijoritajiet: il-klima, id-dimensjoni soċjali u s-sigurtà

Il-Kumitat għażel li jerġa' jmur lura għall-figuri proposti mill-abboz preliminari tal-Kummissjoni milli jsegwi l-figuri iktar baxxi mitluba mill-Kunsill.

Anzi, f'każ ta' politiki u azzjonijiet ta' prijorità, il-Kumitat kompla jżid l-ammonti.

Tibdil fil-klima : Il-Membri jridu li l-infiq totali ta' ċerti intestaturi tal-baġit għal miżuri kontra t-tibdil fil-klima jiżdied b'iktar minn €2 biljuni.

Huma qegħdin ukoll jitolbu li tiddaħħal linja tal-baġit ġdida għat-tibdil fil-klima f'Intestatura 2 (Riżorsi naturali) sabiex il-baġit isir iktar trasparenti u li jinftiehem.

Dan ifisser li l-miżuri għall-ġlieda kontra t-tibdil fil-klima u l-fondi allokati għal din it-taqsima jistgħu jingħaqdu flimkien fi grupp wieħed.

Barra mill-ammonti trasferiti, il-Membri jixtiequ wkoll jallokaw 20 miljun ewro żejda għal din il-linja l-ġdida.

Dimensjoni soċjali u impjiegi : Il-Kumitat qiegħed ukoll ifittex li jżid il-baġit fil-qasam tad-dimensjoni soċjali tal-UE.

Il-Membri jemmnu li l-Fond Soċjali Ewropew għandu jiġi allokat iktar minn 135 miljun ewro għall-konverġenza, l-impjegar u tkabbir.

Pakkett ta' miżuri huwa mmirat għall-SMEs u l-MPE jipproponu wkoll żieda fil-ħlasijiet biex jitjieb l-ambjent finanzjarju tagħhom.

Barra minn hekk, il-Kumitat jixtieq iniedi proġetti pilota bħal pereżempju programm Erasmus għall-intraprendituri jew miżuri ta' għajnuna għall-SMEs sabiex ikunu jistgħu jinternazzjonalizzaw l-attività tagħhom.

Sigurtà : F'Intestatura 3a (Libertà, Sigurtà u Ġustizzja), il-Membri għażlu li jżidu l-fondi għal Frontex (l-aġenzija Ewropea għat-tmexxija tal-koperazzjoni operazzjonali fil-fruntieri esterni tal-Unjoni Ewropea) minħabba l-fatt li l-permanenza tal-missjonijiet tagħha qiegħda tiżdied, b'mod speċjali fil-fruntieri fin-Nofsinhar tal-Ewropa.

Fil-fatt il-Membri qegħdin jitolbu żieda ta' 10 miljun ewro fl-approprjazzjonijiet ta' impenn u fl-approprjazzjonijiet ta' ħlas, li 5 miljuni minnhom jitqiegħdu f'riżerva.

Il-Kumitat żied ukoll l-ammonti proposti għall-Fond għar-Refuġjati b'10 miljun ewro fl-approprjazzjonijiet ta' impenn u f'dawk ta' ħlas.

Parti minn dawn il-fondi żejda għandha tintuża biex jiġi stabbilit mekkaniżmu ta' solidarjetà biex jiffaċilita r-riallokazzjoni volontarja tar-refuġjati u tal-benefiċjarji tal-protezzjoni internazzjonali mill-Istati Membri tal-UE li qed jaffaċċjaw pressjoni qawwija mill-flussi tal-immigrazzjoni lejn Stati Membri oħra.

Il-Membri jixtiequ wkoll jżidu l-approprjazzjonijiet ta' impenn għal għajnuna lil proġetti ta' interess komuni fin-netwerk trans-Ewropea tal-enerġija.

Dan għandu jgħin fil-bini tal- pipeline tal-gass Nabucco bl-għan li tassigura l-provvista tal-gass fl-Ewropea għal tul ta' żmien twil.

L-impenji tal-Unjoni fid-dinja

L-azzjoni tal-politika esterna tal-Unjoni fi ħdan l-Intestatura 4 (L-UE bħala attur globali), ila nieqsa mill-fondi minn meta ġew adottati l-perspettivi finanzjarji attwali.

Il-Kumitat irid iżomm l-ammonti proposti mill-Kummissjoni fl-abbozz preliminari għall-politika ta' sigurtà u difiża, għall-fond Ewropew għall-Palestina (300 miljun ewro f'approprjazzjonijiet ta' impenn u 280 miljun ewro fi ħlasijiet), għall-finanzjament tal-għajnuna fil-Kosovo, kif ukoll għall-għajnuna għar-rikostruzzjoni tal-Afganistan (160 miljun ewro f'approprjazzjonijiet ta' impenn u 150 miljun ewro fi ħlasijiet).

Skont il-Membri, l-esperjenza turi li dawn il-figuri xorta mhumiex biżżejjed.

Għalhekk iridu jipperswadu lill-Kunsill biex jalloka iktar flus għall-politika esterna, per eżempju billi jintuża l-mekkaniżmu ta' flessibilità jew l-għajnuna ta' emerġenza - l-użu ta' dawn ir-riżorsi jirrikjedi l-kunsens kemm tal-Parlament kif ukoll tal-Kunsill.

Emenda adottata mill-Kumitat għall-Baġit iġġib flimkien l-prijoritajiet ta' politika kollha li għalihom il-baġit ma jkoprix il-finanzjament żejjed mitlub mill-MPE.

Wara l-adozzjoni fil-plenarja tar-rapporti mħejjin mill-Kumitat għall-Baġit, il-laqgħa ta' konċiljazzjoni bejn iż-żewġ fergħat tal-baġit (il-Parlament u l-Kunsill) għandha ssir fil-21 ta' Novembru.

Jutta HAUG PES DE Janusz LEWANDOWSKI EPP-ED PL Alain LAMASSOURE EPP-ED FR A6-0398/2008 Abbozz tal-Baġit ġenerali 2009 (taqsima III) (HAUG) A6-0397/2008 Abbozz tal-Baġit ġenerali 2009 - (taqsimiet I, II, IV, V, VI, VII, VIII, IX) (LEWANDOWSKI) A6-0342/2008 Sistema tar-riżorsi proprji tal-Komunitajiet (LAMASSOURE) Dokumenti tal-Baġit 2009 MT Proċedura: Baġitarja

-//EP//TEXT IM-PRESS 20081014BRI39372 FULL-TEXT DOC XML V0//MT

Edukazzjoni

Aċċess iktar faċli għall-Erasmus Mundus

L-għan tal-programm Erasmus Mundus II huwa li jippromwovi l-UE bħala ċentru ta' eċċellenza akkademika, billi jattira l-istudenti minn pajjiżi terzi l-aktar ikkwalifikati permezz ta' korsijiet tal-masters u tad-dottorat ta' kwalità għolja.

Il-Kumitat għall-Kultura jrid li parteċipanti minn pajjiżi terzi jkunu jistgħu jiksbu viża iktar faċilment u li universitajiet li ma jitolbux ħlas għall-korsijiet tagħhom ma jiġux esklużi mill-programm.

Permezz tar-rapport imħejji minn Marielle De Sarnez (ALDE, FR), il-Kumitat għall-Kultura u l-Edukazzjoni qiegħed jinsisti fuq il-bżonn li matul it-tieni fażi tiegħu (2009-2013), il-programm Erasmus Mundus jiffoka fuq l-eċċellenza akkademika u jiġbed l-aħjar studenti.

Wara l-votazzjoni fil-Kumitat, baqgħu għaddejjin negozjati mal-Kunsill sabiex jintlaħaq ftehim ta' kompromess fuq test finali, ħalli b'hekk il-proċedura leġislattiva tkun tista' tintemm.

Skont dan it-test ta' kompromess, sabiex l-iskambji fi ħdan il-programm ikunu faċilitati, l-Istati Membri għandhom jagħmlu sforz ħalli jissimplifikaw il-proċeduri għall-għoti ta' viża.

Barra minn hekk, studenti minn pajjiżi terzi għandhom ikunu informati bid-destinazzjoni tal-istudji tagħhom kmieni biżżejjed biex ikollhom ċans jiksbu viża.

L-ispejjeż tal-kors

Peress li l-ispejjeż marbuta mal-korsijiet universitarji jvarja ħafna bejn Stat Membru u ieħor, il-Membri jisħqu li jekk grupp ta' universitajiet fi ħdan il-programm Erasmus Mundus jitlob ħlas għall-kors, dan il-ħlas għandhom ikunu konformi mal-leġislazzjoni nazzjonali.

Għalhekk, universitajiet li ma jitolbux ħlas għall-korsijiet tagħhom, m'għandhomx jiġu esklużi mill-programm.

It-test ta' kompromess jgħid ukoll li studenti minn pajjiżi terzi għandhom ikollhom boroż ta' studji ogħla minn studenti mill-Unjoni Ewropea.

It-tieni fażi ta' Erasmus Mundus hija mistennija tibda fl-2009 u tkompli għaddejja sa l-2013.

Il-baġit propost mill-Kummissjoni huwa ta' 950 miljun ewro għall-perjodu kollu.

Il-fatturi l-ġodda jinkludu programmi ta' dottorat konġunti, iktar boroż ta' studju għal studenti Ewropej u tisħiħ fil-koperazzjoni strutturali ma' istituzzjonijiet ta' edukazzjoni f'pajjiżi terzi.

Din it-tieni fażi tinkludi wkoll programm ta' mobilità għal-livelli kollha ta' edukazzjoni ogħla.

Il-programm huwa magħmul minn tliet azzjonijiet:

- il-ħolqien ta' programmi konġunti tal-masters u tad-dottorat ta' livell akkademiku għoli, li jkunu jinvolvu mill-inqas tliet universitajiet Ewropej u li jkunu jinkludu skema ta' borża ta' studju;

- it-twettiq ta' sħubijiet bejn univeritajiet Ewropej u ta' pajjiżi terzi bħala bażi għal skambji ta' koperazzjoni strutturali u mobilità tal-istudenti

- il-promozzjoni tal-edukazzjoni ogħla fl-Ewropa permezz ta' miżuri ta' komunikazzjoni.

Fl-ewwel fażi tal-programm (2004-2008) ingħataw 4424 borża ta' studju lil studenti minn pajjiżi terzi, bil-parteċipazzjoni ta' 323 università - 265 minnhom kienu Ewropej.

Rapporteur Marielle DE SARNEZ ALDE FR A6-0294/2008 Il-Programm Erasmus Mundus (2009-2013) Proċedura: Kodeċiżjoni

-//EP//TEXT IM-PRESS 20081014BRI39372 FULL-TEXT DOC XML V0//MT

Ġustizzja u Intern

Koppji internazzjonali: kjarifika tar-regoli eżistenti dwar id-divorzju

Il-koppji internazzjonali f'liema pajjiż għandhom japplikaw għal divorzju?

Il-Kumitat għal-Libertajiet Ċivili qiegħed jilqa' proposta tal-Kummissjoni għal regolament bl-għan li jispiċċa t-tilwim dwar f'liema Stat Membru għandu jinkiseb divorzju ta' koppja internazzjonali.

Il-Parlament qiegħed jiġi kkonsultat dwar proposta li mhux tfittex li toħloq sistema ta' divorzju standard madwar l-UE kollha, iżda li għandha l-għan li tarmonizza r-regoli eżistenti dwar il-kunflitt tal-liġijiet nazzjonali.

Kull sena fl-UE jkun hemm madwar 170,000 każ ta' divorzju minn konjuġi li jkunu ġejjin minn Stati Membri differenti.

Id-differenzi kbar dawn ir-regoli jagħmluha diffiċli li koppji internazzjonali jipprevedu liema liġi tapplika għall-proċeduri ta' divorzju tagħhom, u l-biċca l-kbira tal-Istati Membri ma jippermettux li l-konjuġi stess jagħżlu liema liġi għandha tapplika għall-każ tagħhom.

Barra minn hekk, ir-regoli attwali jistgħu jipperswadu wieħed mill-konjuġi sabiex ifittex imur 'l qorti malajr kemm jista' jkun sabiex jiżgura, jew tiżgura, li l-proċediment ikun irregolat minn liġi partikolari għall-aħjar interessi tiegħu jew tagħha.

Għalhekk, l-għan ta' dan l-abbozz għal regolament huwa li l-konjuġi jkunu jistgħu jagħżlu f'liema Stat Membru ser jiddivorzjaw, sakemm ikollhom xi tip ta' rabta ma' dan l-Istat Membru - pereżempju, jekk ikunu żżewġu hemm, jekk ikollhomx id-domiċilju regolari tagħhom hemm, jekk ikollhomx in-nazzjonalità ta' dak il-pajjiż jew jekk ikunx l-aħħar post ta' residenza tagħhom.

Ladarba jkun adottat, ir-regolament għandu jiżgura li ż-żewġ partijiet jingħataw informazjoni dwar id-drittijiet tagħhom sabiex jiġi evitat li wiegħed mill-konjuġi jitpoġġa fi żvantaġġ minħabba l-għażla tal-liġi applikkabbli għalihom.

Din il-proposta, li biex issir liġi trid tiġi approvata unanimament mill-Kunsill wara li jkun ikkonsulta lill-Parlament, diġa' ltaqgħet ma' oppożizzjoni minn naħa tal-Iżvezja.

Madankollu, mill-inqas disa' Stati Membri (l-Awstrija, Franza, il-Greċja, l-Italja, il-Lussemburgu, ir-Rumanija, is-Slovenja, Spanja, u l-Ungerija), qablu li jużaw il-metodu ta' koperazzjoni msaħħa, li jippermettilhom japplikaw dan ir-regolament bejniethom.

Informazzjoni aħjar għall-konjuġi

Permezz tar-rapport ta' konsultazzjoni mħejji minn Evelyne Gebhardt (PES, DE), il-Kumitat għal-Libertajiet Ċivili approva l-proposta tal-Kummissjoni waqt li ppropona emendi li jenfasizzaw il-bżonn li l-koppji jiġu infurmati mir-riperkussjonijiet prattiċi tal-għażliet tagħhom.

Dawn l-emendi jfittxu wkoll li jiżguraw li l-koppji jirċievu informazzjoni sħiħa u ta' min joqgħod fuqha qabel jiffirmaw kwalunkwe dokument.

Għalhekk il-Kumitat qiegħed jipproponi l-ħolqien ta' sistema ta' informazzjoni fuq l-Internet.

Rapporteur Evelyne GEBHARDT PES DE A6-0361/2008 Il-liġi applikabbli fi kwistjonijiet matrimonjali Proċedura: Konsultazzjoni

Ġustizzja u Intern

Internet sikur għat-tfal

It-tfal u ż-żgħażagħ huma utenti esperti tal-Internet: dawk ta' bejn it-12 u l-15-il sena jqattgħu mill-inqas tliet siegħat kuljum quddiem il-kompjuter.

Iżda mhux dejjem ikunu konxji tar-riskji u ta' kif għandhom iġibu ruħhom, mhux biss meta jiltaqgħu ma' materjal pornografiku jew vjolenti iżda wkoll ma' individwi li jkollhom intenzjonijiet dannużi.

Għalhekk il-Kumitat għal-Libertajiet Ċivili qiegħed jitlob li t-tfal jiġu mħarsa aħjar minn dawn il-perikli.

L-Unjoni Ewropea qiegħda tippjana li tintroduċi programm ġdid ta' Safer Internet , li jsegwi dak adottat fl-2005 li jiġi fi tmiem fl-aħħar ta' din is-sena.

L-għan ta' dan il-programm huwa li jnaqqas il-kontenut illegali fuq l-Internet, jippromwovi ambjent iktar sikur, jgħarraf lill-pubbliku u joħloq bażi ta' għarfien għall-investigazzjonijiet.

Permezz tar-rapport imħejji fi ħdan il-proċedura ta' kodeċiżjoni minn Roberta Angelilli (UEN, IT), il-Kumitat għal-Libertajiet Ċivili qiegħed jappoġġja il-proposta tal-Kummissjoni għat-tnedija tat-tieni edizzjoni tal-programm Safer Internet .

Il-Kumitat adotta wkoll sensiela ta' emendi ta' kompromess li dwarhom intlaħaq ftehim mal-Kunsill.

Jekk il-votazzjoni fil-plenarja ssegwi s-suġġerimenti tal-Kumitat, it-tieni edizzjoni tal-programm tkun tista' tinbeda fl-2009 mingħajr tibdil ieħor.

Il-Kumitat qiegħed jagħmel enfasi kbira fuq żviluppi ġodda bħall-fastidju permezz tal-Internet u l-manipulazzjoni psikoloġika tat-tfal u għalhekk jipproponi li tinħoloq tikketta komuni għall-paġni tal-Internet li jkollhom kontenut sikur għat-tfal.

Il-Kumitat jipproponi l-introduzzjoni ta' hotlines biex jiġi rrappurtat kontenut illegali, kif ukoll ta' pakketti ta' informazzjoni għall-għalliema, għall-ġenituri u għal min jieħu ħsieb it-tfal.

Għandha wkoll tinħoloq sistema ta' filters kontra kontenut offensiv.

Peress li kontenut illegali jista' jittellà fuq l-Internet fi Stat Membru wieħed u jsir disponibbli fi Stati Membri oħrajn, il-Kumitat jixtieq ukoll jħaffef l-iskambju ta' informazzjoni bejn l-Istati Membri.

Il-MPE jridu li tiġi stabbilita kollezzjoni ta' analiżi b'tendenxi minn Stati Membri differenti li tkun tista' tintuża' għal skopijiet investigattiva.

Il-Kummissjoni hija mitluba tniedi programmi ta' ħidma annwali fil-qafas tat-tieni edizzjoni ta' Safer Internet .

Rapporteur Roberta ANGELILLI UEN IT A6-0404/2008 Il-ħarsien tat-tfal li jużaw l-Internet u t-teknoloġiji l-oħra tal-komunikazzjoni Proċedura: Kodeċiżjoni

-//EP//TEXT IM-PRESS 20081014BRI39372 FULL-TEXT DOC XML V0//MT

Politika tax-xogħol

Sfidi għall-ftehimiet kollettivi fl-Unjoni Ewropea

Il-Kumitat għall-Impjiegi u l-Affarijiet Soċjali ser jippreżenta rapport dwar l-isfidi għall-ftehimiet kollettivi fl-Unjoni Ewropea, li juri r-reazzjoni tal-Kumitat għad-deċiżjonijiet riċenti tal-Qorti Ewropea tal-Ġustizzja dwar il-każijiet Laval, Viking, u Rüffert.

Il-proġett Ewropew huwa bbażat, fost affarijiet oħra, fuq il-libertà tal-provvediment ta' servizzi.

Madankollu għandu jinstab bilanċ bejn din il-libertà u d-drittijiet fundamentali u l-objettivi soċjali kif imfissra fit-trattati.

Il-Kumitat huwa tal-fehma li l-moviment ħieles tas-servizzi la jmur kontra u lanqas m'huwa iktar importanti mid-drittijiet fundamentali tal-imsieħba soċjali.

Ir-rapport imħejji minn Jan Andersson (PES, SE) jenfasizza wkoll l-importanza tal-prinċipji ta' moviment ħieles tal-ħaddiema u tat-trattament ugwali.

Direttiva dwar l-istazzjonar tal-ħaddiema

Id-Direttiva dwar l-Istazzjonar tal-Ħaddiema ( Posting of Workers Directive - PWD) tippermetti lill-awtoritajiet pubbliċi u lill-imsieħba soċjali biex ifittxu termini u kundizzjonijiet tal-impjieg li jkunu iktar favorevoli għall-ħaddimea skont it-tradizzjonijiet differenti tal-Istati Membri.

Iżda skont il-Kumitat, il-bażi legali tal-PWD għandha titwessa' sabiex tinkludi referenza għall-moviment ħieles tal-ħaddiema.

Għandha wkoll issir reviżjoni sabiex il-PWD tieħu inkonsiderazzjoni kwistjonijiet bħal kundizzjonijiet tax-xogħol, pagi u kundizzjonijiet tal-impjieg.

Il-prinċipju tal-proporzjonalità

Il-Membri għandhom dubji dwar l-idea li jiġi applikat prinċipju ta' proporzjonalità għad-dritt li tittieħed azzjoni kollettiva kontra impriżi li jużaw id-dritt tal-istabbiliment jew id-dritt li jipprovdu servizzi b'mod transkonfinali waqt li jxekklu deliberatament it-termini u l-kundizzjonijiet tal-impjieg.

Proposti oħra

Il-Kummissjoni u l-Istati Membri huma mitluba jadottaw miżuri kontra l-hekk imsejħa letterbox companies - impriżi li ma jkollhomx negozju ġenwin fil-pajjiż tal-oriġini tagħhom iżda li jkunu maħluqa sabiex jevitaw l-applikazzjoni kompleta tar- regolamenti tal-pajjiż li qed jospita, b'mod speċjali fir-rigward tal-pagi u tal-kundizzjonijiet tax-xogħol.

Il-Kumitat jitlob ukoll li jerġa' jiġi inkluż il-bilanċ bejn id-drittijiet fundamentali u l-libertajiet ekonomiċi fil-liġi primarja.

Rapporteur Jan ANDERSSON PSE SE A6-0370/2008 Sfidi għall-ftehimiet kollettivi fl-UE Proċedura: Inizjattivi

Politika tax-xogħol

Lejn direttiva ġdida dwar ix-xogħol temporanju

Il-Parlament għandu jikkunsidra rapport imħejji mill-Kumitat għall-Impjiegi u l-Affarijiet Soċjali li japprova l-pożizzjoni komuni tal-Kunsill fuq il-proposta għal direttiva dwar ix-xogħol temporanju.

L-emendi adottati mill-Parlament fl-ewwel qari tal-proċedura ta' kodeċiżjoni ( rapporteur Ieke van den Burg (PES, NL), 2002), kienu jfittxu l-kisba ta' trattament ugwali fil-kundizzjonijiet essenzjali tax-xogħol u tal-impjegar, pereżempju fir-rigward tal-ħinijiet tax-xogħol, s-sahra, il-pawżi, il-vakanzi u l-btajjel pubbliċi, kif ukoll il-paga.

Il-proposta oriġinali tal-Kummissjoni (2002) kienet stabilixxiet il-prinċipju ta' non-diskriminazzjoni bejn il-ħaddiema temporanji impjegati għal iktar minn sitt ġimgħat minn impriża u l-ħaddiema regolari tal-istess impriża.

Eċċezzjoni għal dan il-prinċipju tapplika fil-każ ta' ftehimiet kollettivi.

Il-pożizzjoni komuni tal-Kunsill tinkludi rikjesta tal-MPE li t-trattament ugwali għandu jkun japplika mill-ewwel ġurnata ta' xogħol.

Kwalunkwe eċċezzjonijiet għal dan il-prinċipju għandhom ikunu limitati, sakemm jiġi pprovdut livell adegwat ta' protezzjoni, abbażi ta' ftehimiet bejn l-imsieħba soċjali, negozjati kollettivi jew ftehimiet maqbula mill-imsieħba soċjali fil-livell nazzjonali.

Ir-rapporteur attwali, Harlem Désir (PES, FR), enfasizza l-fatt li għalkemm l-emendi tal-Parlament fir-rigward tas-saħħa, is-sikurezza u l-iġjene fuq il-post tax-xogħol ma ġewx meqjusa bħala kundizzjonijiet essenzjali mill-pożizzjoni komuni tal-Kunsill, diġa' teżisti direttiva (91/383/EEC) dwar dawn il-kwistjonijiet.

Il-Kumitat għall-Impjiegi u l-Affarijiet Soċjali wera x-xewqa tiegħu li din id-direttiva tidħol fis-seħħ mingħajr dewmien ulterjuri.

Għalkemm il-Kumitat ma adotta l-ebda emendi għall-pożizzjoni komuni tal-Kunsill, xorta huwa possibbli li jitressqu emendi qabel il-votazzjoni fil-plenarja.

Rapporteur Harlem DÉSIR PES FR A6-0373/2008 L-impjieg intermedjarju (xogħol temporanju) Proċedura: Kodeċiżjoni

-//EP//TEXT IM-PRESS 20081014BRI39372 FULL-TEXT DOC XML V0//MT

Kunsill Ewropew

Il-Kunsill Ewropew u l-kriżi finanzjarja: Nicolas Sarkozy fil-Parlament Ewropew

Il-President Franċiż Nicolas Sarkozy, li bħalissa għandu wkoll il-kariga ta' President tal-Kunsill tal-Unjoni Ewropea, huwa mistenni jindirizza lill-MPE matul is-seduta plenarja li jmiss biex jirrapporta lura wara s-summit tal-Kapijiet tal-Istat u tal-Gvern tal-UE tal-15 u s-16 ta' Ottubru.

Fit-8 ta' Ottubru, sar dibattitu matul is-seduta plenarja tal-Parlament Ewropew bħala tħejjija għal dan is- summit .

Id-diskussjoni ffokat l-aktar fuq il-kriżi attwali fis-swieq finanzjarji.

Il-Membri tal-Parlament Ewropew huma mistennija jadottaw riżoluzzjoni dwar din il-kwistjoni.

Stqarrija għall-Istampa: Il-Kunsill Ewropew li jmiss u l-kriżi finanzjarja Abbozz ta' aġenda tal-Kunsill Ewropew, 15-16 ta' Ottubru Presidenza Franċiża

Għal sistema komuni ta' ħlasijiet fl-ajruporti tal-Unjoni Ewropea

Meta tidħol fis-seħħ, id-direttiva għandha tevita kwalunkwe abbuż ta' pożizzjoni dominanti fis-suq minn ajruporti individwali.

Il-Kumitat irid li r-regoli l-ġodda jkunu japplikaw għal ajruporti bi traffiku annwali ogħla minn 5 miljun moviment ta' passiġġieri.

Il-proposta oriġinali tal-Kummissjoni kienet tgħid li d-direttiva għandha tapplika biss għal ajurporti bi traffiku annwali ogħla minn miljun moviment ta' passiġġieri.

Madankollu, ir-rapport imħejji minn Ulrich Stockmann (PES, DE) fit-tieni qari tal-proċedura ta' kodeċizjoni jgħid li meta tidħol fis-seħħ, id-direttiva għandha tkun tapplika għal ajruporti bi traffiku annwali ogħla minn 5 miljun moviment ta' passiġġieri.

Dan ifisser li l-Ajruport Internazzjonali ta' Malta ikun jintlaqat mid-dispożizzjonijiet tagħha, flimkien ma' madwar sebgħin ajruport ieħor madwar l-Unjoni Ewropea.

L-interessi tal-konsumaturi

Hekk kif kien talab il-Parlament, il-proposta tistabbilixxi mekkaniżmi ta' konsultazzjoni ma' utenti tal-ajruporti u biex jiġi solvut tilwim l-utenti u l-ajruporti.

Skont il-Membri, dawn il-mekkaniżmi huma neċessarji biex jiżguraw kundizzjonijiet ugwali għall-operaturi ekonomiċi waqt li jiġu mħarsa l-interessi tal-konsumaturi.

Eżenzjoni għall-ajruporti żgħar u għal persuni b'diżabilità

Il-pożizzjoni komuni tal-Kunsill taqbel mal-opinjoni tal-Kumitat, li jsostni li f'każ ta' ajurporti żgħar (inqas minn miljun passiġġier fis-sena), li fil-fatt ma jkunux qegħdin jikkompetu fis-suq minħabba fatturi strutturali jew ġeografiċi, ir-regoli l-ġodda ser joħolqu piż amministrattiv u burokratiku żejjed.

Madankollu, id-direttiva għandha tapplika għall-akbar ajruport f'kull Stat Membru, irrispettivament minn numru annwali ta' passiġġieri li jgħaddu minnu.

Meta tidħol fis-seħħ, id-direttiva m'għandhiex tapplika għall-ħlasijiet fuq il-forniment ta' servizzi lil persuni b'diżabilità jew b'mobilità mnaqqsa.

Kriterji ċari u objettivi

Kwalunkwe differenzi fl-ħlasijiet tal-ajruporti għandhom ikunu bbażati fuq kriterji objettivi u trasparenti.

Il-pożizzjoni komuni tal-Kunsill għal darb'oħra taqbel mal-opinjoni tal-Kumitat li għandu jkun hemm korp indipendenti ta' sorveljanza fil-livell nazzjonali u mhux fil-livell reġjonali biss.

Il-Kunsill qabel ukoll mal-Kumitat li għandhom jingħataw inċentivi għal rotot ġodda u għal reġjunijiet żvantaġġati.

Huwa mistenni li wara l-votazzjoni fil-plenarja, id-direttiva tkun tista' tidħol fis-seħħ mingħajr tibdil ulterjuri.

Rapporteur Ulrich STOCKMANN PSE DE A6-0375/2008 Ħlasijiet ta' l-ajruport Proċedura: Kodeċiżjoni

-//EP//TEXT IM-PRESS 20081014BRI39372 FULL-TEXT DOC XML V0//MT

Kriterji mandatorji favur l-ambjent għax-xiri ta' vetturi minn awtoritajiet pubbliċi

Il-Kumitat għall-Ambjent jaqbel mal-promozzjoni ta' trasport bit-triq li juża' l-enerġija b'mod effiċjenti u li ma jniġġisx.

L-għan huwa li jinħoloq livell ta' domanda sostanzjali biżżejjed biex iħeġġeġ lill-industrija tkompli tiżviluppa vetturi li ma jagħmlux ħsara lill-ambjent.

Ir-rapport adottat fil-Kumitat għall-Ambjent ġie mħejji minn Dan Jørgensen (PES, DK).

Madankollu minn dakinhar tal-votazzjoni, baqgħu għaddejjin negozjati bejn ir- rapporteur u l-Kunsill sabiex jintlaħaq ftehim fuq test ta' kompromess li għandu jiġi vvutat matul is-seduta plenarja.

B'hekk il-proċedura leġislattiva hija mistennija tasal fit-tmiem.

It-total annwali ta' akkwisti ta' vetturi minn awtorijajiet pubbliċi fl-UE huwa ta' 110,000 karozza tal-passiġġieri, 110,000 vettura kummerċjali ħafifa, 35,000 trakk u 17,000 karozza tal-linja.

Għalhekk, meta tidħol fis-seħħ, id-direttiva l-ġdida hija mistennija tiżgura livell ta' domanda għal vetturi effiċjenti u li ma jniġġsux, li jkun sostanzjali biżżejjed biex iħeġġeġ lill-industrija tkompli tiżviluppa vetturi li ma jagħmlux ħsara lill-ambjent.

Is-suq tal-akkwist pubbliku jirrappreżenta 16% tal-GDP tal-Unjoni Ewropea.

Skont il-ftehima milħuqa mal-Kunsill, l-awtoritajiet u l-entitajiet kontraenti kollha, kif ukoll ċerti operaturi, ser ikollhom jikkunsidraw mhux biss il-prezz tal-vetturi li jkunu jridu jixtru, iżda wkoll l-impatt ambjentali tagħhom.

Dan ifisser li, meta tidħol fis-seħħ, id-direttiva ser tkun teħtieġ li meta jinxtraw vetturi għat-trasport bit-triq jiġi kkunsidrat l-impatt ambjentali u enerġetiku tul iċ-ċiklu tal-ħajja tagħhom, inklużi l-konsum tal-enerġija u l-emissjonijiet ta' CO2 u ta' ċerti sustanzi li jniġġsu.

L-għan huwa li tingħata spinta lis-suq għall-vetturi effiċjenti fl-użu tal-enerġija u li ma jagħmlux ħsara lill-ambjent, waqt li titjieb il-kontribuzzjoni tas-settur tat-trasport fil-politiki Ewropej li għandhom rabta mal-ambjent, il-klima u l-enerġija.

Id-direttiva hija mistennija tapplika għax-xerrejja pubbliċi kif ukoll għax-xiri ta' vetturi ta' trasport bit-triq minn awtoritajiet u entitajiet kontraenti kemm pubbliċi, kif ukoll privati.

Għandha tapplika wkoll għax-xiri ta' vetturi li jintużaw għat-trasport pubbliku ta' passiġġieri fi ħdan kuntratt ta' servizz pubbliku, li jippermetti lill-Istati Membri li jeskludu akkwisti żgħar sabiex jiġi evitat piż amministrattiv mhux neċessarju.

L-Istati Membri għandhom ikollhom ukoll l-għażla li jeskludu mill-kamp ta' applikazzjoni tad-direttiva, vetturi li jkollhom użu speċjali, pereżempju dawk magħmula biex jintużaw għall-bini, fil-barrieri, fil-portijiet jew fl-ajruporti, għall-forzi armati, difiża ċivili, servizzi tat-tifi tan-nar, kif ukoll forzi responsabbli biex tinżamm l-ordni pubblika.

Jekk it-test ta' kompromess jiġi adottat matuli s-seduta plenarja li jmiss, l-Istati Membri ser ikollhom jibdew jinfurzaw id-dispożizzjonijiet ta' din id-direttiva fi żmien 18-il xahar wara d-dħul fis-seħħ tagħha (20 ġurnata wara l-pubblikazzjoni fil-Ġurnal Uffiċjali).

Rapporteur Dan JØRGENSEN PSE DK A6-0291/2008 Il-promozzjoni ta' vetturi li ma jniġġsux Proċedura: Kodeċiżjoni

-//EP//TEXT IM-PRESS 20081014BRI39372 FULL-TEXT DOC XML V0//MT

Relazzjonijiet esterni

Jorge Sampaio, Rappreżentant Għoli tan-NU għall-Alleanza taċ-Ċiviltajiet

Ir-Rappreżentant Għoli tan-Nazzjonijiet Uniti għall-Alleanza taċ-Ċiviltajiet, Jorge Sampaio, ser jindirizza lill-Membri tal-Parlament Ewropew matul seduta formali nhar l-Erbgħa 22 ta' Ottubru.

L-Alleanza taċ-Ċiviltajiet ġiet stabbilita fl-2005 bl-għan li tesplora r-raġunijiet għall-firda bejn is-soċjetajiet u l-kulturi fil-ġurnata tal-lum u biex tirrakkomanda programm ta' azzjoni prattiku li jindirizza din il-kwistjoni.

Jorge Sampaio, eks president tal-Portugall, inħatar Rappreżentant Għoli tal-Alleanza taċ-Ċiviltajiet f'April 2007.

Proċedura: Seduta formali Alleanza taċ-Ċiviltajiet

L-għoti tal-Premju LUX għaċ-ċinema 2008

L-għoti tal-premju tal-Parlament Ewropew għaċ-ċinema, l-hekk imsejjaħ Premju LUX, ser isir għat-tieni darba matul is-seduta plenarja li jmiss, nhar l-Erbgħa 22 ta' Ottubru.

Il-Premju ser jingħata lil film Ewropew li nħadem matul din l-aħħar sena u li juri l-universalita' tal-valuri Ewropej jew id-diversita' tal-kultura Ewropea.

Permezz ta' dan il-premju, il-Parlament Ewropew jixtieq jgħin fiċ-ċirkolazzjoni tal-films Ewropej u jagħti spinta lix-xogħol ċinematografiku fis-suq komuni.

Il-film rebbieħ ser jiġi ssottotitolat fit-23 lingwa uffiċjali tal-UE.

Għalhekk, il-valur tal-Premju LUX huwa ta' madwar 87,000 ewro.

Il-films finalisti huma tlieta mill-għaxar films magħżula uffiċjalment minn panel indipendenti ta' 17-il professjonist fl-industrija taċ-ċinema, fosthom produtturi, distributuri, operaturi taċ-ċinema, diretturi tal-festival u kritiċi.

Sabiex film ikun eliġibbli, irid ikun juri l-universalità tal-valuri Ewropej jew id-diversità tal-kultura Ewropea, waqt li jagħti kontribut għad-dibattitu dwar il-proċess tal-bini tal-Ewropa.

It-tliet films li qegħdin jikkompetu għall-Premju LUX ta' din is-sena huma:

- Delta , ta' Kornél MUNDRUCZÓ (Ġermanja, Ungerija) huwa dwar żagħżugħ kwiet li jmur lura lejn il-pajsaġġ salvaġġ u iżolat tad-Delta, labirint ta' passaġġi tal-ilma, gżejjer żgħar u veġetazzjoni li kibret iżżejjed, fejn in-nies tal-villaġġ hija kompletament maqtugħa mill-bqija tad-dinja.

Hawnhekk jiltaqa' ma' oħtu li qatt ma kien jaf biha, iżda n-nies tal-villaġġ isibuha diffiċli li jaċċettaw ir-relazzjoni tagħhom.

Il-film huwa dwar Lorna, mara żagħżugħa Albaniża li tgħix fil-Belġju u li ssir kompliċi ta' pjan djaboliku maħsub minn Fabio - mafjuż li jrid isir sid ta' snack bar flimkien mal-għarus tagħha.

- Obcan Havel , ta' Miroslav JANEK u Pavel KOUTECKÝ (Repubblika Ċeka) jagħti daqqa t'għajn lejn il-politika internazzjonali fl-aħħar tas-Seklu 20 u fil-bidu tas-Seklu 21, kif ukoll lejn l-avvenimenti li seħħew f'pajjiż post-totalitarju matul it-tranżizzjoni lejn id-demokrazija.

Václav Havel kien figura ewlenija fit-tibdil li seħħ fl-Ewropa Ċentrali u tal-Lvant fis-snin 90.

Il-film juri xogħolu u l-influwenza li kellu f'pajjiżu u internazzjonalment.

Iċ-ċerimonja ta' premjazzjoni ser tkun preseduta mill-President tal-Parlament Ewropew Hans-Gert Pöttering.

Konferenza tal-aħbarijiet u intervisti

Iċ-ċerimonja ser tixxandar dirett fuq Europe by Satellite , nhar l-Erbgħa 22 ta' Ottubru mill-11.15 sal-11.30.

Ser issir konferenza tal-aħbarijiet ippreseduta mill-Viċi-President tal-Parlament Ewropew Gérard Onesta u bil-parteċipazzjoni tad-diretturi u tal-atturi tat-tliet films finalisti dakinhar stess fis-14.30.

Intervisti lid-diretturi u l-atturi ser ikunu jistgħu jsiru wara ċ-ċerimonja bejn nofsinhar u s-siegħa.

Rikjesti għal intervisti:

Email: cult-press@europarl.europa.eu Premju LUX Stqarrija għall-Istampa

-//EP//TEXT IM-PRESS 20081014BRI39372 FULL-TEXT DOC XML V0//MT

Drittijiet tal-bniedem

Il-Premju Sakharov għal-Libertà tal-Ħsieb 2008

Barra mis-seduta plenarja, nhar il-Ħamis 23 ta' Ottubru, il-Konferenza tal-Presidenti (magħmula mill-mexxejja tal-Gruppi Politiċi), hija mistennija tagħżel ir-rebbieħ tal-Premju Sakharov għal-Libertà tal-Ħsieb għall-2008.

It-tliet finalisti huma: Hu Jia, Alexandr Kozulin u Dun Apollinaire Malu Malu.

Imsemmi għad-dissident Sovjetiku Andrei Sakharov, il-Premju Sakharov ilu jingħata mill-1988 lil individwi jew organizzazzjonijiet li jagħtu kontribut importanti lill-ġlieda għad-drittijiet tal-bniedem jew għad-demokrazija.

Il-tliet finalisti għall-Premju Sakharov ta' din is-sena huma (f'ordni alfabetika):

Hu Jia - attivist Ċiniż għad-drittijiet ċivili, il-ħarsien tal-ambjent u għarfien dwar l-AIDS.

Wara x-xhieda tiegħu dwar id-drittijiet tal-bniedem fiċ-Ċina li saret permezz ta' konferenza telefonika mas-Sottokumitat tal-Parlament Ewropew għad-Drittijiet tal-Bniedem fis-26 ta' Novembru 2007, Hu Jia ġie arrestat u ngħata sentenza ta' tliet snin u nofs ħabs.

Alexandr Kozulin - eks-kandidat presidenzjali fil-Belarus.

Skond in-nominazzjoni tiegħu, Alexandr Kozulin wera kuraġġ kbir fil-ġlieda tiegħu għal-libertà tal-ħsieb, tal-espressjoni u tad-drittijiet ċivili.

Matul il-kampanja presidenzjali tal-2006, kemm-il darba kien imsawwat u detenut, u fl-aħħar ingħata sentenza ta' ħames snin u nofs ħabs.

Dun Apollinaire Malu Malu - Kap tal-Kummissjoni Elettorali Indipendenti tar-Repubblika Demokratika tal-Kongo.

Fost affarijiet oħra, in-nominazzjoni tiegħu tfaħħar l-isforzi li għamel matul il-konferenza ta' Goma, li kellha l-għan li twassal għall-paċi fil-provinċi tal-Kivu ta' Fuq u ta' Isfel, biex id-djalogu jirbaħ lill-vjolenza.

Din is-sena, il-Premju Sakharov jagħlaq 20 sena.

Għal din l-okkażjoni, ir-rebbieħa kollha tal-Premju Sakharov mill-1988 'l hawn ġew mistiedna jattendu avveniment speċjali fis-16 ta' Diċembru fi Strasburgu, ġurnata qabel iċ-ċerimonja tal-premjazzjoni ta' din is-sena.

Drittijiet fundamentali

L-impatt tal-miżuri ta' sikurezza fl-avjazzjoni u tal-body scanners fuq id-dinjità personali

Għalkemm għadu mhuwiex ikkonfermat, huwa mistenni li ssir mistoqsija orali lill-Kummissjoni dwar l-impatt tal-miżuri ta' sikurezza fl-avjazzjoni u tal-body scanners proposti minnha, fuq il-privatezza, il-protezzjoni tad-dejta u d-dinjità personali.

Dawn l-iscanners jippermettu li jinkisbu stampi tal-persuni daqs li kieku huma kienu għarwenin.

Il-Grupp ALDE, li qed iressaq din il-mistoqsija, huwa tal-fehma li din il-miżura għandha impatt serju fuq id-drittijiet fundamentali tal-bniedem.

It-test tal-mistoqsija orali, imressqa mill-Grupp ALDE, ifakkar li l-Kummissjoni pproponiet li fost il-metodi permessi għall-i screening tal-passiġġieri fl-ajruporti tal-UE, jiġu introdotti wkoll il- body scanners , li huma magni li jaħdmu permezz ta' teknoloġija millimetre wave .

Din it-teknoloġija tippermetti li jinkisbu stampi tal-persuni daqs li kieku huma kienu għarwenin, b'mod dettaljat ħafna, inklużi l-organi ġenitali minn barra.

Il-Grupp huwa tal-fehma li din il-miżura għandha impatt serju fuq id-drittijiet fundamentali tal-bniedem, bħad-dritt għall-privatezza, il-protezzjoni tad-data u d-dinjità personali.

Għalhekk qiegħed jagħmel sensiela ta' mistoqsijiet lill-Kummissjoni, fosthom, jekk taħsibx li għandu jsir dibattitu aktar wiesa', trasparenti u miftuħ li jinvolvi l-passiġġieri, il-partijiet interessati u l-istituzzjonijiet fuq il-livell tal-UE u fuq il-livell nazzjonali, "dwar kwistjoni daqshekk delikata li tinvolvi d-drittijiet fundamentali taċ-ċittadini."

O-0101/08 Mistoqsija orali lill-Kummissjoni Proċedura: Mistoqsija Orali

-//EP//TEXT IM-PRESS 20081014BRI39372 FULL-TEXT DOC XML V0//MT

Istituzzjonijiet

Approvazzjoni tal-Kummissarju ġdid għall-Kummerċ, Catherine Asthon

Għalkemm għadu ma ġiex ikkonfermat, huwa mistenni li nhar l-Erbgħa 22 ta' Ottubru, il-Parlament Ewropew japprova b'mod formali l-ħatra tal-Kummissarju l-ġdid mir-Renju Unit, Catherine Asthon.

Hija ġiet assenjata l-portafoll dwar il-Kummerċ wara li Peter Mandelson ħalla l-kariga tiegħu.

It-Tnejn 20 ta' Ottubru, għandha ssir seduta ta' smigħ fi ħdan il-Kumitat għall-Kummerċ Internazzjonali.

Fuq bażi tar-riżultat ta' din is-seduta ta' smigħ, il-Parlament jgħaddi għall-approvazzjoni fil-plenarja.

Peter Mandelson ħalla l-kariga tiegħu bħala Kummissarju għall-Kummerċ biex isir Segretarju tal-Istat għan-Negozju, l-Intrapriża u r-Riforma Regolatorja fir-Renju Unit.

Għalhekk, il-gvern tal-pajjiż ħabbar l-intenzjoni tiegħu li jinnomina lil Catherine Asthon bħala Kummissarju ġdid.

Il-Kunsill ta' l-Unjoni Ewropea ddeċieda li jappoġġja lil Catherine Asthon bħala Membru tal-Kummissjoni Ewropea sa tmiem il-mandat preżenti tal-Kummissjoni fil-31 ta' Ottubru 2009.

Is-seduta ta' smigħ fi ħdan il-Kumitat għall-Kummerċ Internazzjonali għandha l-għan li tippermetti li l-Kummissarju nnominat jagħti lill-Parlament t-tagħrif kollu rilevanti, billi jagħmel stqarrija u jwieġeb għall-mistoqsijiet tal-Kumitat.

Wara ssir l-approvazzjoni formali matul is-seduta plenarja.


skond ir-Regola 108 tar-Regoli ta' Proċedura

f'isem il- Kumitat għal-Libertajiet Ċivili, il-Ġustizzja u l-Intern

lill- Kummissjoni

Suġġett: Ir-regolament tal-Kunsill li jemenda r-Regolament (KE) Nru 2201/2003 fir-rigward ta' ġuriżidizzjoni u l-introduzzjoni ta' regoli dwar liġi applikabbli fi kwistjonijiet matrimonjali

Is-sitwazzjoni ġuridika attwali fl-UE, fir-rigward tal-problemi li jsibu ma' wiċċhom ċittadini miżżewġa tal-UE li jixtiequ jiddivorzjaw, mhi xejn sodisfaċenti.

Din tirrigwarda l-aktar koppji "internazzjonali".

Din twassal għal sitwazzjonijiet fejn id-divorzju hu prattikament impossibbli minħabba li l-ebda qorti ma jkollha ġuriżdizzjoni jew minħabba li l-liġi li tagħti l-għażla lill-koppja ma tistax tkun applikata.

Għalhekk, ir-Regolament tal-Kunsill (KE) Nru 2201/2033 attwali, jeħtieġ b'mod urġenti li jinbidel.

Il-Proposta għal Regolament tal-Kunsill li jemenda dak ir-Regolament fir-rigward ta' ġuriżidizzjoni u dwar liġi applikabbli fi kwistjonijiet matrimonjali (COM(2006)0399) se ttejjeb sew is-sitwazzjoni.

In-nuqqas tal-Kunsill tal-Unjoni Ewropea li jilħaq ftehim dwar il-kwistjoni s'issa qed itawwal is-sitwazzjoni inaċċettabbli b'riperkussjonijiet negattivi serji għal ċittadini tal-UE.

Teżisti xi possibilità, fil-futur qrib, li jintlaħaq ftehim dwar il-Proposta tal-Kummissjoni (COM(2006)0399)?

Jekk dan mhux il-każ, x'inhuma r-raġunijiet prinċipali li dan il-ftehim ma jistax jintlaħaq?

Barra minn hekk, il-Kummissjoni għandha l-intenzjoni li tressaq proposta lill-Kunsill sabiex tiġi stabbilita proċedura ta' koperazzjoni msaħħa skont l-Artikolu 11 tat-Trattat KE u b'konformità mal-Artikoli 43-45 tat-Trattat dwar l-Unjoni Ewropea (kif ilhom jitolbu bosta Stati Membri), u meta tista' tittieħed deċiżjoni bħal din?

Jekk m'għandhiex din l-intenzjoni, kif tista' l-Kummissjoni tiġġudika l-koperazzjoni ġudizzjarja futura Ewropea dwar il-liġi ċivili (b'mod partikulari, il-koperazzjoni dwar il-liġi tal-familja)?

ĠU L 338, 23.12.2003, p.